ਐਲਨ ਡੰਡੀਜ਼
ਐਲਨ ਡੰਡੀਜ਼(1934-2005): ਐਲਨ ਡੰਡੀਜ਼ ਉਹਨਾਂ ਚੋਣਵੇਂ ਲੋਕਧਾਰਾ ਸ਼ਾਸਤਰੀਆਂ ਵਿੱਚੋਂ ਇਕ ਹੈ, ਜਿਸ ਨੇ ਲੋਕਧਾਰਾ ਦੇ ਵਿਧੀਗਤ ਅਧਿਐਨ ਰਾਹੀਂ ਕੋਈ ਪਰੰਪਰਾਗਤ ਧਾਰਨਾਵਾਂ ਨੂੰ ਕਰਦਿਆਂ ਨਵੀਆਂ ਧਾਰਨਾਵਾਂ ਦੀ ਸਥਾਪਨਾ ਕੀਤੀ। ਉਹ ਵੀਹਵੀਂ ਸਦੀ ਦਾ ਉਹ ਲੋਕਧਾਰਾ ਵਿਗਿਆਨੀ ਸੀ,ਜਿਸਨੇ ਲੋਕਧਾਰਾ ਦੇ ਅਨੁਸ਼ਾਸਨ ਨੂੰ ਵਿਸਥਾਰਿਆ ਵੀ ਤੇ ਨਵੇਂ ਖੋਜੀਆਂ ਲਈ ਇਸ ਵਿਸ਼ੇ ਨੂੰ ਹਰਮਨ ਪਿਆਰਾ ਤੇ ਖਿੱਚ ਭਰਪੂਰ ਵੀ ਬਣਾਇਆ। ਲੋਕਧਾਰਾ ਦੇ ਖੇਤਰ ਵਿੱਚ ਉਸ ਦੁਆਰਾ ਕੀਤੀ ਗਈ ਖੋਜ ਨੂੰ ਪੂਰੇ ਵਿਸ਼ਵ ਵਿੱਚ ਮਾਨਤਾ ਪ੍ਰਾਪਤ ਹੈ। ਜੀਵਨ: ਐਲਨ ਡੰਡੀਜ਼ ਦਾ ਜਨਮ 8 ਸਤੰਬਰ 1934 ਵਿੱਚ ਨਿਊਯਾਰਕ ਸ਼ਹਿਰ ਵਿੱਚ ਹੋਇਆ। ਐਲਨ ਡੰਡੀਜ਼ ਬਰਕਲੇ ਯੂਨੀਵਰਸਿਟੀ ਵਿੱਚ ਲੋਕ-ਧਾਰਾ ਵਿਗਿਆਨੀ ਸੀ। ਉਸ ਦੇ ਕੰਮਾਂ ਦਾ ਮੁੱਖ ਟੀਚਾ ਲੋਕ-ਧਾਰਾ ਨੂੰ ਇੱਕ ਅਕਾਦਮਿਕ ਵਿਸ਼ੇ ਰੂਹ ਵਿੱਚ ਸਥਾਪਿਤ ਕਰਨਾ ਸੀ। ਉਸ ਨੇ 12 ਕਿਤਾਬਾਂ ਲਿਖੀਆਂ ਅਤੇ 2 ਦਰਜਨ ਦੇ ਕਰੀਬ ਪੁਸਤਕਾਂ ਸੰਪਾਦਿਤ ਵੀ ਕੀਤੀਆਂ। ਐਲਨ ਡੰਡੀਜ਼ ਨੇ Yale University ਵਿੱਚ ਅੰਗਰੇਜ਼ੀ ਦੀ ਪੜ੍ਹਾਈ ਕੀਤੀ ਜਿੱਥੇ ਉਸ ਦੀ ਮੁਲਾਕਾਤ ਕੈਰੋਲਾਈਨ ਨਾਲ਼ ਹੋਈ ਜੋ ਬਾਅਦ ਵਿੱਚ ਉਸ ਦੀ ਜੀਵਨ ਸਾਥਣ ਬਣੀ। ਆਪਣੀ ਖ਼ਤਮ ਕਰਨ ਤੋਂ ਬਾਅਦ ਉੱਪਰੰਤ ਉਸ ਨੇ ਰਿਜ਼ਰਵ ਆਫ਼ਿਸਰ ਟਰੇਨਿੰਗ ਵਿੱਚ ਦਾਖ਼ਲਾ ਲਿਆ ਤਾਂ ਕਿ ਉਹ ਜਲ ਸੈਨਾ ਵਿੱਚ ਸੰਚਾਰ ਅਧਿਕਾਰੀ ਬਣ ਸਕੇ। ਉਹ ਜਹਾਜ਼ ਨੇਪਾਲ ਦੀ ਖਾੜੀ ਵਿੱਚ ਖੜ੍ਹਾ ਸੀ ਜਿਸ ਜਹਾਜ਼ ਵਿੱਚ ਉਸ ਨੇ ਕੰਮ ਲਈ ਜਾਣਾ ਸੀ ਪਰ ਥੋੜ੍ਹੀ ਦੇਰ ਬਾਅਦ ਉਸ ਨੂੰ ਇਹ ਸਮਾਚਾਰ ਮਿਲਦਾ ਹੈ ਜਿਸ ਜਹਾਜ਼ ਵਿੱਚ ਉਹ ਸੰਚਾਰ ਅਧਿਕਾਰੀ ਨਿਯੁਕਤ ਹੋਣਾ ਹੈ ਉਸ ਵਿੱਚ ਤਾਂ ਪਹਿਲਾਂ ਹੀ ਸੰਚਾਰ ਅਧਿਕਾਰੀ ਮੌਜੂਦ ਸੀ। ਡੰਡੀ ਇਸ ਮਨਭਾਉਂਦੀ ਨੌਕਰੀ ਨੂੰ ਗਵਾਉਣਾ ਨਹੀਂ ਸੀ ਚਾਹੁੰਦਾ ਤਾਂ ਉਸ ਨੇ ਜਹਾਜ਼ ਦੇ ਉਹਨਾਂ ਅਧਿਕਾਰੀਆਂ ਨੂੰ ਉਸ ਜਹਾਜ਼ ਵਿੱਚ ਇੱਕ ਹੋਰ ਅਧਿਕਾਰੀ ਦੀ ਜ਼ਰੂਰਤ ਬਾਰੇ ਪੁੱਛਿਆ ਤੇ ਉਸ ਨੂੰ ਨੌਕਰੀ ਮਿਲ ਗਈ। ਅਗਲੇ ਦੋ ਸਾਲ ਡੰਡੀ ਨੇ ਭੂ-ਮੱਧ ਸਾਗਰ ਵਿੱਚ ਜਹਾਜ਼ ਵਿੱਚ ਕਲਾਤਮਕ ਬੰਦੂਕਾਂ ਬਣਾਉਣ ਵਿੱਚ ਬਿਤਾਏ। ਆਪਣਾ ਕੰਮ ਪੂਰਾ ਹੋਣ ਉੱਪਰੰਤ ਡੰਡੀ ਨੇ ਇੰਡੀਆਨਾ ਯੂਨੀਵਰਸਿਟੀ ਵਿੱਚ ਲੋਕ-ਧਾਰਾ ਵਿੱਚ ਪੀ.ਐਚ.ਡੀ ਕਰਨ ਲਈ ਦਾਖ਼ਲਾ ਲਿਆ। ਇੰਡੀਆਨਾ ਯੂਨੀਵਰਸਿਟੀ ਵਿੱਚ ਉਸ ਨੇ ਅਮਰੀਕਨ ਲੋਕ-ਧਾਰਾ ਦੇ ਪਿਤਾਮਾ ਰਿਚਰਡ ਡੋਰਮਨ ਦੇ ਅਧੀਨ ਕੰਮ ਕੀਤਾ। ਉਹਨਾਂ ਦੇ ਨਾਲ ਕੰਮ ਕਰਨ ਉੱਪਰੰਤ ਜਲਦੀ ਹੀ ਡੰਡੀ ਨੇ ਆਪਣੇ ਆਪ ਨੂੰ ਲੋਕ-ਧਾਰਾ ਦੇ ਖੇਤਰ ਵਿੱਚ ਇੱਕ ਹਸਤੀ ਵਜੋਂ ਸਥਾਪਿਤ ਕਰ ਲਿਆ। ਬਹੁਤ ਜਲਦੀ ਉਹਨਾਂ ਨੇ ਆਪਣੀ ਡਿਗਰੀ ਸਮਾਪਤ ਕੀਤੀ ਅਤੇ ਕੈਨਸਾਸ ਯੂਨੀਵਰਸਿਟੀ ਵਿੱਚ ਅਧਿਆਪਨ ਦੇ ਕਿੱਤੇ ਵਜੋਂ ਪੜ੍ਹਾਉਣਾ ਸ਼ੁਰੂ ਕੀਤਾ। ਇੱਕ ਸਾਲ ਕੈਨਸਾਸ ਯੂਨੀਵਰਸਿਟੀ ਵਿੱਚ ਕੰਮ ਕਰਨ ਤੋਂ ਬਾਅਦ ਇਨ੍ਹਾਂ ਨੂੰ ਕੈਲੇਫੋਰਨੀਆ ਬਰਕਲੇ ਵਿੱਚ ਮਾਨਵ ਵਿਗਿਆਨ ਵਿਭਾਗ ਵਿੱਚ ਲੋਕ ਧਰਾ ਪੜ੍ਹਾਉਣ ਲਈ ਸੱਦਾ ਆਇਆ ਜਿੱਥੇ ਡੰਡੀ ਨੇ ਆਪਣੀ ਜ਼ਿੰਦਗੀ ਤੋਂ ਮੌਤ ਤਕ ਦੇ 42 ਸਾਲ ਉੱਥੇ ਬਿਤਾਏ।